Korvpalliliiga NBA klubi San Antonio Spursi tagamängija Tony Parkeri jaoks on tänavune hooaeg vigastuse tõttu läbi.
Prantslane vigastas põlve Eesti aja järgi läinud öösel toimunud Läänekonverentsi poolfinaalis Houston Rocketsi vastu, kus mehe 18 punkti aitasid Spursi 121:96 võidule. "Seis pole hea," ütles Spursi peatreener Gregg Popovich pärast kohtumist.
NBA-s 15. hooaega veetev Parker, kelle abil on Spurs võitnud neli tiitlit, oli põhihooajal eemal 16 kohtumisest. Nendest mängudest võitis Spurs 12 ja kaotas neli.
Toimetaja: Ivo Dobkevitsch